‫כאן אני חי.‬
‫כאן אני מתקיים.‬
‫שום דבר לא משנה לי.‬
‫שום דבר לא חשוב לי.‬
‫אני מי שאני.‬
‫סתם רוצח.‬
‫- מאז חידושו של עונש המוות‬ ‫בארה"ב בשנת 1976 -‬
‫- יותר מ-8,000 אנשים‬ ‫נידונו למוות באשמת רצח -‬
‫- זה סיפורו של הנידון למוות,‬ ‫אסיר מספר 31018# -‬
‫השומרים יספרו לך‬
‫שאני שוהה באגף הפרדה.‬
‫עד לפני חצי שנה, הייתי בבידוד,‬
‫בתא ליחיד במשך כמעט שנתיים.‬
‫איזו סכנה אני מהווה עכשיו?‬
‫איזו סכנה לחברה מהווה גבר‬ ‫בן 71 בכיסא גלגלים?‬
‫הם לא יודעים מה לעשות איתי כאן.‬
‫מה ששמעת. הם לא יודעים מה לעשות איתי כאן.‬
‫- בלאק, ג'י 31018‬ ‫10.29.21 -‬
‫ולא אכפת לי.‬
‫- סדרה של NETFLIX -‬
‫- בוגימן -‬
‫- כלא סאות' סנטרל, מיזורי -‬
‫- בדצמבר 1999, גארי בלאק‬ ‫נמצא אשם ברצח מדרגה ראשונה -‬
‫- בעקבות דקירה קטלנית בג'ופלין, מיזורי -‬
‫אומרים שאם זעם לא מעורב בסיפור,‬
‫אם יש לך שבריר שנייה‬ ‫לחשוב על מה שאתה עושה,‬
‫זה רצח מדרגה ראשונה במדינה הזאת.‬
‫- הוא נידון למוות -‬
‫המיקרופונים בסדר? איך אנחנו נשמעים?‬ ‫-נשמע טוב.‬
‫כן?‬
‫אם זה היה רצח מדרגה שנייה‬ ‫כמו שזה היה אמור להיות,‬
‫בטח הייתי באיזה מרכז שיקום עכשיו,‬
‫בדרכי לבית אבות.‬
‫נולדתי במחוז מקדונלד, מיזורי.‬
‫גדלתי כארבעה ק"מ דרומית,‬ ‫בנואל, בחווה קטנה.‬
‫מה שאני זוכר בעיקר מהימים ההם‬
‫זה רק מטבחים חמימים, ריח של לחמניות נאפות.‬
‫לפעמים רק כלב.‬
‫הייתי בן חמש וחצי כשאימא, אבא וסבתא שלי‬
‫נהרגו בתאונת דרכים.‬
‫הייתי הניצול היחיד.‬
‫אין לי מושג איך זה השפיע עליי,‬ ‫לאבד את ההורים שלי ככה.‬
‫- גארי אומץ על ידי משפחת בלאק -‬
‫- הוא עבר לביתם בג'ופלין -‬
‫זו הייתה משפחה מאוד חמה ודואגת בהתחלה,‬
‫אבל בתוך חמש או שש שנים,‬
‫אימא שלי התחילה לשתות.‬
‫וככל שהיא שתתה יותר,‬
‫הייתה לה פחות מעורבות במשפחה.‬
‫האלכוהוליזם של אימא שלי הגיע לנקודה ש…‬
‫אני זוכר שהיא זרקה עליי‬ ‫בקבוק וודקה יום אחד,‬
‫ועזבתי את הבית כשהייתי בערך…‬
‫זה היה לפני יום הולדתי ה-17.‬
‫והתחלתי לגור ב"רדינגס מיל אין"‬ ‫באותה תקופה.‬
‫- לייט‬ ‫זה זמן מילר -‬
‫"רדינגס מיל אין",‬
‫בקומה למטה היה בר חוקי,‬
‫ובצד השני שלו,‬
‫הייתה תקופה שהיו שם שמונה נשים.‬
‫הן היו זונות.‬
‫הן נהגו להתלוצץ איתי, לצחוק איתי,‬
‫אבל בדרך כלל היינו מסיימים כל לילה,‬
‫מי מהן שלא היה לה לקוח‬ ‫הייתה לוקחת אותי לחדר שלה.‬
‫התחלתי להרגיש שאני צריך להגן עליהן.‬
‫שאני צריך לדאוג להן.‬
‫זה היה חלק מהתפקיד שלי.‬
‫הן היו המשפחה שלי.‬
‫כשהגעתי ליום ההולדת ה-17 שלי,‬
‫הייתי הסרסור‬
‫של שש מהבנות שעבדו שם.‬
‫כדי להיות סרסור אמיתי‬
‫צריך להבין שהאחריות הראשונה שלך‬ ‫היא לדאוג לאישה הזאת.‬
‫אספתי כמה מהבחורות האלה‬ ‫ממגרש חניה בתחנת רענון.‬
‫דאגתי להן יותר ממה שהן ידעו בחיים שלהן.‬
‫אני חושב שכמו שדאגתי להן,‬
‫הן התחילו לדאוג לי יותר.‬
‫יש אנשים שלא יקראו לזה אהבה.‬
‫יש אנשים שאולי יקראו לזה‬
‫התאהבות טיפשית,‬
‫אבל הן היו שם בשבילי,‬ ‫בדיוק כמו שהייתי שם בשבילן.‬
‫- בשנת 1998, בגיל 43, גארי בלאק‬ ‫עדיין עבד כסרסור בג'ופלין -‬
‫- בשניים באוקטובר, הוא נסע למרכז העיר‬ ‫עם אישה בשם תמי -‬
‫תמי הייתה זונה פוטנציאלית.‬
‫בסביבות 19:30 באותו ערב,‬
‫היא הציעה להראות לי מה היא יכולה‬ ‫לעשות בערב שישי מוצלח.‬
‫נכנסנו למכונית.‬
‫בשלב הזה תמי קלטה, "אופס. אין לי סיגריות".‬
‫- קאם אנד גו -‬
‫"תעצור כאן בחנות הנוחות‬
‫"ואני ארוץ פנימה ואקנה."‬
‫שם הכול התחיל באותו לילה.‬
‫היא חזרה מהר מאוד.‬
‫כשהיא הגיעה מעבר לפינה ונכנסה לשדה הראייה‬
‫ראיתי שהיא נסערת ממשהו.‬ ‫משהו הסעיר אותה מאוד.‬
‫התחלתי לפתוח את החלון שלי,‬
‫ועוד לפני שפתחתי אותו עד הסוף, היא אמרה,‬
‫"גארי, הכושי הזה, הוא נצמד אליי בכוח.‬
‫"הוא דחף את המפשעה שלו על התחת שלי.‬
‫"כשהסתובבתי כדי להגיד לו לעוף ממני,‬
‫"הוא תפס אותי ביד ודחף אותי על הדלפק."‬
‫בגלל מה שתמי אמרה לי,‬
‫חשבתי שהוא ידע שהיא זונה‬
‫ושהוא ניסה לקחת אותה לעצמו.‬
‫זה לחלוטין לא מקובל בעולם שלי.‬
‫זה הכעיס אותי מאוד.‬
‫כשראיתי אותו בחזית החנות, אמרתי,‬ ‫"ילד, אני רוצה לדבר איתך".‬
‫הוא הסתובב וברח.‬
‫ונכנס לטנדר "פורד ריינג'ר" חדש.‬
‫הסתכלתי על תמי ואמרתי, "תיכנסי למכונית".‬
‫לקח פחות מחמש שניות להשיג אותו.‬
‫כשעצרנו בפינת רחוב חמש וג'ופלין‬
‫חניתי לצד הטנדר שלו.‬
‫אני זוכר שתמי אמרה,‬ ‫"אלוהים, אל תעשה את זה".‬
‫אמרתי, "אל תדאגי, מותק.‬ ‫אני אכסח את התחת השחור שלו".‬
‫הבחור השחור ראה אותי יוצא מהמכונית,‬
‫ובשלב הזה הוא יצא מהטנדר שלו‬
‫והיה לו… מה שבבירור היה בקבוק‬
‫עטוף בשקית נייר חומה.‬
‫והוא אמר, "אתה רוצה טעימה ממני, איש זקן?"‬
‫ואמרתי, "רק את התחת המסכן שלך, ילד".‬
‫הוא הניף את בקבוק הבירה.‬
‫הוא פגע בי בברך ימין.‬
‫כשקמתי, שלפתי את הסכין.‬
‫הנפתי את הסכין מעל לכתפו‬ ‫ולתוך הצד של צווארו.‬
‫- הסכין של בלאק חתכה‬ ‫את העורק של אותו אדם -‬
‫הדם מהעורק השפריץ למרחק מטר או מטר וחצי.‬
‫זה היה כמו מים שמשפריצים מצינור גינה.‬
‫והוא אמר, "אלוהים אדירים".‬
‫והתרחקתי ממנו‬
‫וצפיתי בו מתנדנד בחזרה לעבר הטנדר.‬
‫חזרתי למכונית שלי.‬
‫כשנכנסתי, זרקתי את הלהב על לוח המכוונים,‬
‫סגרתי את הדלת.‬
‫תמי אמרה, "אלוהים, מה קרה?"‬
‫ואמרתי, "כלום, מותק. סתם עוד כושי נפל".‬
‫- מייד לאחר הדקירה, בלאק ברח מהזירה -‬
‫חזרנו הביתה, ארזנו כמה בגדים.‬
‫היה לי מפתח לקרוואן, בית נייד,‬ ‫במרחק כ-70 ק"מ משם.‬
‫ונסענו לשם לבלות את סוף השבוע‬
‫ולחכות ולראות מה יקרה.‬
‫- הקורבן של בלאק‬ ‫היה ג'ייסון ג'ונסון, בן 28 -‬
‫- לאחר הדקירה, הוא הובהל לבית החולים -‬
‫- בריאן בי. ג'ונסון -‬
‫זו האהובה עליי בכל הזמנים. זאת.‬
‫היא טובה.‬
‫איך הוא נראה שמח.‬
‫באמצע בין שני אחיו הגדולים.‬
‫שמי הוא צ'רלי קיבי ג'ונסון,‬
‫ואני אימו של ג'ייסון אוסקר ג'ונסון.‬
‫אני אוסקר בי, אביו של ג'ייסון אוסקר.‬
‫שם.‬ ‫-מי זה?‬
‫כולם הכירו אותו, אפילו כשהיה ילד.‬
‫כשהוא גדל, הכירו אותו לפי החיוך שהיה לו‬
‫כי הוא היה אדם מאושר.‬
‫- סינסינטי ברקאטס -‬
‫בספורט, הוא תמיד היה ברמה הגבוהה ביותר.‬
‫ה"וויילדקאטס" של אוניברסיטת סינסינטי.‬
‫כן.‬
‫יאללה, ג'ייסון.‬
‫היו משווים אותו לספורטאים מקצועיים.‬
‫הוא היה טוב.‬ ‫-הוא היה מעולה. יותר מטוב.‬
‫זאת החברה של ג'ייסון.‬
‫היא הייתה אהבת חייו.‬
‫ואני בטוחה שאם דברים לא היו משתנים,‬
‫הם היו בעל ואישה היום.‬
‫נסענו לג'ופלין.‬
‫והגענו לשם בערך ב-5:00 בבוקר.‬
‫והם הסבירו לנו שהוא איבד הרבה דם,‬
‫שגרם למקרי שבץ חוזרים ונשנים.‬
‫- לג'ייסון נגרם נזק מוחי חמור‬ ‫והוא חובר למכונת הנשמה -‬
‫היינו צריכים להתכנס.‬
‫ולהחליט מה לעשות.‬
‫אוסקר ואני החלטנו,‬
‫"מה הטעם במישהו שהוא צמח?"‬
‫אם אתה לא יודע מי אתה,‬ ‫אתה לא יודע איפה אתה.‬
‫זה לא הבן שלנו.‬
‫הבן שלנו היה אדם נמרץ,‬ ‫אינטליגנטי, אוהב ואכפתי.‬
‫החלטנו לנתק אותו ממכונת ההנשמה.‬
‫אני זוכרת שאמרתי,‬
‫"ישו מחכה לך.‬
‫"הוא מחכה לך, ויהיה בסדר."‬
‫והוא נשם את נשימתו האחרונה.‬
‫הייתי שם כשהתינוק שלי‬ ‫נשם את נשימתו הראשונה,‬
‫ולצערי, הייתי שם כשהתינוק שלי‬ ‫נשם את נשימתו האחרונה.‬
‫- בחמישה באוקטובר 1998,‬ ‫נקבע מותו של ג'ייסון ג'ונסון -‬
‫- גארי בלאק נעצר מאוחר יותר באותו היום -‬
‫- ג'ופלין, מיזורי -‬
‫אפשר לומר די בקלות שזה מקרה של טוב מול רע.‬
‫שום דבר לא הצביע על משהו‬ ‫מלבד טוב בג'ייסון ג'ונסון.‬
‫שום דבר לא הצביע על משהו‬ ‫מלבד רע בגארי בלאק.‬
‫שמי הוא דארן גאלופ,‬
‫ב-1998 הייתי הבלש הראשי בתיק הזה.‬
‫הרבה אנשים מתייחסים לזה‬ ‫כאל התיק של גארי בלאק,‬
‫אבל האמת, ג'ייסון ג'ונסון הוא הסיפור.‬
‫והוא היה הקורבן,‬
‫אז, בעצם הוא הסיפור.‬
‫וזו משטרת ג'ופלין כאן.‬
‫- בחקירה, ג'ייסון הודה שדקר את ג'ייסון -‬
‫- אבל טען שהוא פעל מתוך הגנה עצמית -‬
‫גארי חייב להצדיק את זה‬ ‫בכך שהוא אומר שזו קטטת רחוב.‬
‫ואז זה יתאים, כמובן,‬ ‫לתיאוריית ההגנה העצמית.‬
‫לא הייתה שום כוונה תחילה או תכנון מראש.‬
‫אבל זה לא מה שהראיות מראות.‬
‫- משטרת ג'ופלין‬ ‫חשוד 1 -‬
‫בשום אופן זה לא יכול להיחשב כקטטת רחוב‬
‫שגרמה לגארי לשלוף סכין מתוך הגנה עצמית.‬
‫- דארן גאלופ‬ ‫בלש (בדימוס) -‬
‫לא היו שום ראיות שהצביעו על כך.‬
‫- עדי ראיה הצהירו שג'ייסון נדקר‬ ‫בעודו יושב בטנדר שלו -‬
‫הראיות שהיו לנו הצביעו על כך שגארי בלאק‬
‫עצר ליד ג'ייסון ג'ונסון‬
‫כשהוא ישב ברכב שלו,‬
‫הוא יצא, שלף סכין,‬ ‫ודקר את ג'ייסון ג'ונסון בגרון.‬
‫אפשר להסתכל על זה וברור שהוא ישב בטנדר‬
‫כשהוא נדקר בגרון.‬
‫דם לא היה מגיע לטנדר‬
‫אם הקטטה הייתה מתרחשת מחוץ לטנדר.‬
‫זו הסכין ששימשה ככלי הרצח.‬
‫- מוצג התביעה -‬
‫כשמישהו מוציא סכין, במיוחד סכין כזאת,‬
‫ושולח אותה לגרון של אדם שיושב ברכב,‬
‫התוצאה היחידה שהוא יכול לצפות‬ ‫היא שזה יסתיים בהרג.‬
‫זה רצח מדרגה ראשונה.‬
‫זה רצח בכוונה תחילה.‬
‫- העיר ג'ופלין‬ ‫משרתים בגאווה -‬
‫אני לא מתחרט על מותו‬ ‫של ג'ייסון אוסקר ג'ונסון.‬
‫הוא היה שחקן מזויף.‬
‫הוא נכנס למשחק שהוא לא ידע כלום לגביו.‬
‫ג'ייסון אוסקר ג'ונסון ידע שהיא זונה,‬
‫ידע שהיא זונה פתוחה, זונה חופשית,‬
‫והוא ניסה לקחת אותה לעצמו.‬
‫ראיתי את הסרטון.‬
‫הסרטון מחנות הנוחות.‬
‫ראיתי אותו מתחכך בה עם המפשעה שלו מאחור‬
‫בדלפק.‬
‫ראיתי אותה מסתובבת אליו,‬
‫וראיתי אותו תופס אותה ביד,‬ ‫דוחף אותה אחורה על הדלפק,‬
‫ואומר לה משהו.‬
‫הוא רצה לשחק אותה כאילו, "אני יכול‬ ‫לדאוג לך טוב יותר מכל אחד אחר".‬
‫לשחק אותה כאילו, "אני סרסור".‬
‫הוא שיחק אותה מת.‬
‫אלה פשוט שקרים, זה מה שזה.‬
‫זה רק מראה לך איזה מין אדם הוא גארי.‬
‫הוא…‬
‫ימציא דברים רק כדי להיראות טוב יותר,‬
‫והוא ממשיך להפוך את ג'ייסון לקורבן.‬
‫ג'ייסון ג'ונסון לא היה סרסור.‬
‫אין ראיות שתומכות בזה,‬
‫ואפשר להקשיב ללב ולדעת שזה פשוט לא נכון.‬
‫זה מצלם פריים אחד בכל פעם.‬
‫- מנגן -‬
‫ג'ייסון עומד ליד הדלפק וקונה משהו,‬
‫זאת תמי.‬
‫וכאן התרחשה ההתקלות לכאורה,‬ ‫או מה שזה לא יהיה.‬
‫זו תמי, וזה ג'ייסון.‬
‫וזהו זה.‬
‫זו הייתה אינטראקציה‬
‫שנמשכה ממש שנייה וחצי.‬
‫אז כל טענה שג'ייסון ניסה לתקוף מינית‬
‫את תמי או לעשות לה משהו לא הולם,‬
‫ברור מהסרטון שזה לא מה שקרה.‬
‫גם אם ג'ייסון אמר משהו,‬
‫למה שמישהו יחשוב שזה בסדר‬
‫לדקור מישהו בגרון‬
‫רק כי הוא נתקל בחברה שלך, או באשתך,‬
‫או כפי שגארי אמר, בזונה שלו.‬
‫אלה כל הקעקועים שהיו על גארי בלאק‬
‫ביום שבו דיברתי איתו,‬
‫וזה קעקוע של האס-אס בגרמניה הנאצית.‬
‫אני באמת מאמין שגארי‬ ‫דקר את ג'ייסון בגרון והרג אותו‬
‫כי הוא ניסה להציל את כבודו.‬
‫והעובדה שג'ייסון היה שחור…‬
‫ותמי העידה‬
‫שכשגארי יצא מהמכונית ודקר את ג'ייסון,‬
‫ואז הוא נכנס בחזרה למכונית,‬
‫הוא פנה לתמי ואמר, "כושי אחד נפל".‬
‫זה בהחלט תמך ברעיון‬ ‫שזה היה פשע שנבע מגזענות.‬
‫- ראיות -‬
‫במהלך החקירה שלנו,‬
‫חשבנו שזה רצח מדרגה ראשונה‬
‫ושהוא מצדיק עונש מוות.‬
‫השאלה היחידה הייתה‬ ‫אם חבר המושבעים יסכים איתנו או לא.‬
‫במדינת מיזורי, צריך שיהיו‬ ‫כמה נסיבות מחמירות‬
‫בשביל עונש מוות.‬
‫אחת הנסיבות המחמירות האלה היא ההיסטוריה.‬
‫זה לא היה הפשע האלים הראשון שגארי ביצע.‬
‫- משטרת ג'ופלין -‬
‫- התיקים של גארי בלאק הציגו‬ ‫היסטוריה ארוכה של התנהגות אלימה -‬
‫- בשנת 1976, הוא הורשע‬ ‫בתקיפה אלימה וכמעט קטלנית -‬
‫- שהתרחשה בפרוורי ג'ופלין -‬
‫אי פעם חלמת על הבוגימן?‬
‫גארי בלאק הוא הבוגימן שלי.‬
‫כאן הייתי אמור למות.‬
‫אבל לא הייתי כאן אולי 35 שנה.‬
‫אני בטוח שיהיו לי סיוטים על זה הלילה.‬
‫במרץ 1976, זה היה יום שישי בערב…‬
‫- ג'קי קלארק‬ ‫מכבי אש, העיר וב -‬
‫ואספתי חברה,‬
‫לקחתי אותה לדייט.‬
‫והבאתי אותה לכאן.‬
‫ראינו מכונית‬
‫נוסעת במעלה הגבעה.‬
‫הם נסעו מאחוריי ועצרו. הם חסמו אותי.‬
‫גארי בלאק צץ בחלון הזה,‬
‫בצד הנהג ועם רובה ציד מנוסר.‬
‫ואמר שהם משטרה.‬
‫אמר לי לצאת מהמכונית, אז יצאתי מהמכונית.‬
‫פישק את ידיי ורגליי כנגד המכונית.‬
‫הם לקחו לי את הארנק ואת המפתחות,‬
‫ואז ירו בי.‬
‫- גארי בלאק ושותפו לפשע גנבו‬ ‫את הארנק של ג'קי שהכיל שבעה דולרים -‬
‫- ג'קי נותר למות -‬
‫אני זוכר שהרגשתי את הדם זורם לי מהצד,‬
‫והרגשתי את הקור מזדחל במעלה הזרועות שלי.‬
‫פשוט קור, התחלתי לאבד תחושה,‬ ‫אבל זה קר. דיממתי למוות.‬
‫- פרמדיקים הגיעו‬ ‫והצליחו להציל את חייו של ג'קי -‬
‫עדיין יש לי יותר מ-40 חלקי כדורים בתוכי.‬
‫חטפתי שניים בלב.‬
‫היו צריכים להסיר חצי מהריאה שלי,‬
‫את הטחול שלי,‬
‫- בלאק נעצר ונידון ל-25 שנה על הירי -‬
‫- אך שוחרר על תנאי לאחר שריצה 12 בלבד -‬
‫אם גארי בלאק לא היה מקבל שחרור מוקדם‬
‫וחוזר לרחוב,‬
‫אז לא הייתה לו ההזדמנות‬
‫לעשות מה שהוא עשה ולרצוח בנאדם אחר.‬
‫הייתי בהלם.‬
‫הוא היה צריך להישאר בכלא.‬
‫ליבי יוצא אל משפחתו של האדם הזה.‬
‫וזה פשוט עצוב כל כך, היה יכול להימנע.‬
‫- פרטים על פשעי העבר של בלאק‬ ‫הוצגו במשפט שלו -‬
‫- על רצח ג'ייסון ג'ונסון -‬
‫- בתשעה בדצמבר 1999, בלאק נמצא אשם -‬
‫- ולאחר מכן נידון למוות -‬
‫- הוא מייד החל בתהליך ערעור -‬
‫- ג'ופלין, מיזורי -‬
‫איזה טוב יוצא מלהרוג מישהו‬ ‫על כך שהרג מישהו אחר?‬
‫- לאחר עשר שנים מלאות במשפטים‬ ‫חוזרים וערעורים מרובים -‬
‫- בלאק הסכים להודות באשמה -‬
‫- משרד עורכי דין‬ ‫פליישקר וויליאמס -‬
‫אם כל מה שעושים זה להרוג את האדם השני,‬ ‫אז המוות של האדם הראשון הופך לחסר משמעות.‬
‫- בתמורה, גזר הדין שלו שונה‬ ‫למאסר עולם ללא אפשרות חנינה -‬
‫- ויליאם פליישקר ייצג את בלאק‬ ‫בשלבים הסופיים של התהליך -‬
‫לגארי מגיעה חמלה.‬
‫לכל בן אדם מגיעה חמלה.‬
‫אם הגישה שלך היא שיש אנשים‬ ‫שהם פשוט איומים כל כך…‬
‫אולי אתה לא יכול למצוא חמלה כלפיהם,‬
‫וזה שלך, אבל הם בני אדם.‬
‫- ויליאם פליישקר‬ ‫סנגור -‬
‫ולא משנה מה הם עשו,‬
‫מגיעה להם מערכת משפט‬
‫שנותנת להם יחס הוגן.‬
‫אם תסתכלו על גזר הדין של גארי מ-1976,‬
‫בנוגע לשאלה אם לגארי הגיעה הזדמנות שנייה‬
‫כשהוא שוחרר,‬
‫בעיניי הגיעה לו.‬
‫אין לנו מצפן קסמים שיגיד לנו‬
‫אם האדם הזה יבצע עבירה נוספת או לא.‬
‫היה נכון לראות אם הוא השתנה.‬
‫אין דרך אחרת לגלות.‬
‫אפשר להגיד, "מה אם.‬
‫"אם הוא היה מוחזק בכלא,‬ ‫אולי הוא לא היה בחוץ‬
‫"ולא היה הורג את מר ג'ונסון."‬
‫זה הכול "מה אם".‬
‫- עד כה גארי בלאק ישב 23 שנים בכלא‬ ‫על רצח ג'ייסון ג'ונסון -‬
‫לדעתי הרבה מהכעס שהיה לגארי‬
‫שהפך אותו לאדם מסוכן‬ ‫כשהיה צעיר יותר, כבר איננו.‬
‫אני לא חושב שהחברה מרוויחה‬ ‫משהו מכך שגארי כלוא בשלב זה.‬
‫מטרת הכלא הפכה להיות‬
‫הרחקתם משאר החברה,‬
‫שבה הם עלולים לפגוע באנשים‬ ‫או לקחת את רכושם או משהו כזה.‬
‫זה לא באמת משיג הרבה.‬
‫אני פשוט לא חושב שיש הרבה הצדקה‬
‫להשאיר אותו בכלא.‬
‫גארי לא מזיק עכשיו.‬
‫- קרתג', מיזורי -‬
‫- כתוצאה מפשעים רבים, -‬
‫- בלאק בילה יותר מ-80 אחוז‬ ‫מחייו הבוגרים בכלא -‬
‫- שריף -‬
‫- בית מאסר, מחוז ג'ספר -‬
‫- מתוכן שש שנים בכלא המחוזי בג'ספר -‬
‫לדעתי גארי בלאק תמיד יהווה סכנה לחברה‬
‫או לכל מוסד שהוא יושב בו.‬
‫היו לנו כמה אסירים מניפולטיביים,‬ ‫אבל אף אחד לא ממש רשע כמו גארי.‬
‫שמי הוא בקי סטיבנס.‬
‫תפקידי במשרד השריף של מחוז ג'ספר,‬ ‫אני מפקדת הכלא.‬
‫- בית מאסר, מחוז ג'ספר‬ ‫בלאק, גארי ויין -‬
‫למדתי על גארי בלאק לפני שהתחלתי לעבוד כאן.‬
‫למדתי עליו בבית הספר לשוטרים‬ ‫באוניברסיטה המקומית.‬
‫- בקי סטיבנס‬ ‫מפקדת הכלא המחוזי בג'ספר -‬
‫בקורסים שלמדנו,‬
‫הוא היה ניתן כדוגמה.‬
‫- גישות פליליות‬ ‫מעשים פליליים -‬
‫יצא לו מוניטין,‬
‫אני לא יודעת איך לתאר את זה,‬
‫של מישהו מסוכן,‬ ‫אני מניחה שזו הדרך לומר את זה.‬
‫יש לנו כל מיני שיטות לשינוי התנהגות,‬
‫שהן בעצם שלילת זכויות‬
‫או לא לתת להם לצאת מהתא למספר שעות.‬
‫לגארי לא היה אכפת. שום דבר לא שינה לו.‬
‫אף אחד לא בא לבקר אותו.‬
‫לא היה לו בשביל מה להתנהג טוב.‬
‫הוא התנהג באגרסיביות כלפי הסוהרים.‬
‫הוא יכול לפגוע בך גם אם הוא נעול בתא שלו.‬
‫עדיין אפשר לצעוק,‬
‫והוא היה שולח את האסירים האחרים‬ ‫לפעול לפי פקודותיו.‬
‫ככה זה היה.‬
‫הוא חי על ייסורים של אחרים.‬
‫- טופס תלונה/מעצר‬ ‫גארי ויין -‬
‫אני לא יודע אם יש לי מילים‬ ‫לתאר כמה גארי בלאק גזעני.‬
‫אם היינו מכניסים אסיר לא לבן‬
‫לאגף שבו גארי שהה,‬
‫הוא היה הופך את חייו לגיהינום.‬
‫כל יום, כל היום, התקפות נפשיות,‬
‫לוחמה פסיכולוגית.‬
‫אני חושבת שגארי בלאק‬ ‫עדיין מהווה איום על החברה, אפילו בכלא.‬
‫ואדם כמו גארי שלא אכפת לו כלל מחיי אדם,‬
‫מסוכן מאוד, לא משנה איפה הוא נמצא.‬
‫- קרתג', מיזורי -‬
‫מה עושים עם מישהו כמו גארי בלאק?‬
‫הוא האדם המסוכן ביותר שאי פעם תבעתי.‬
‫שמי הוא נורמן ראוס, והייתי התובע הראשי‬
‫במשפט של גארי בלאק.‬
‫העובדה שהוא קיבל מאסר עולם ללא חנינה,‬
‫לפעמים זה פשוט ככה, וזה התהליך,‬
‫אבל היה קשה לעכל את זה.‬
‫מאסר עולם ללא חנינה מכעיס אותי מאוד.‬
‫אם זה לא היה גזר הדין שלי,‬
‫הייתי יושב 22 שנים על ההרשעה הזאת,‬
‫והייתי קרוב מאוד לשחרור מוקדם‬
‫במאסר עולם רגיל,‬
‫שבמיזורי הוא 30 שנה‬
‫למטרות שחרור מוקדם.‬
‫אין תמריצים להתנהג יפה.‬
‫לא מרוויחים כלום.‬
‫אין תמריץ‬
‫לאדם שמרצה מאסר עולם‬ ‫ללא חנינה לחיות בדרך אחרת.‬
‫הטענה של גארי בלאק,‬ ‫"אבל למאסר עולם ללא חנינה,‬
‫"אני לא אהיה אלים."‬
‫נוכל לחזור ולבדוק את רישומי הכלא‬
‫הרבה לפני שהוא קיבל מאסר עולם ללא חנינה.‬
‫בשנת 1993 יש כאן דוח על מקרה‬ ‫שבו הוא דקר אסיר אחר.‬
‫- לשכת קצין המשמרת‬ ‫האסיר גארי בלאק דקר או חתך אסיר -‬
‫ובשנת 1999 הוא תקף סוהר…‬
‫- גרם לשוטר לאבד את מאור עיניו -‬
‫וגרם לו נזק בעין שמאל.‬
‫אז אלה פשוט מקרים ברורים‬ ‫שמדגימים את האלימות המתמשכת שלו,‬
‫כשמאסר עולם ללא חנינה לא היה על הפרק.‬
‫תזכרו, זו רק האלימות שלו בזמן שהוא בכלא.‬
‫יש הרבה תיקים פליליים בחוץ שלא בדקנו.‬
‫אז זה רק, כמו שאומרים, קצה הקרחון,‬
‫רק מתוך מערכת הכליאה.‬
‫להחזיק אותו בכלא במאסר עולם ללא חנינה,‬ ‫עונש שהרבה אנשים מגדירים כראוי‬
‫בניגוד לעונש מוות,‬
‫כפי שניתן לראות מהרישומים שלו,‬ ‫מכל הרישומים האלה,‬
‫לא מונע ממנו להיות אלים.‬
‫בעיניי יש לו מזל גדול שהוא בחיים.‬
‫למעשה, כל הרישומים האלה‬ ‫מצדיקים את עונש המוות‬
‫ומעידים על כך שהוא ראוי לו.‬
‫- ג'ייסון אוסקר ג'ונסון, זריחה 29.9.70‬ ‫שקיעה 5.10.98 -‬
‫- הכנפיים שלך היו מוכנות,‬ ‫אבל הלב שלי לא -‬
‫- בעקבות מות בנה, -‬
‫- צ'רלי ג'ונסון‬ ‫פתחה קבוצת תפילה משלה -‬
‫בוקר טוב לכולם.‬
‫אנחנו מודים לאלוהים על עוד יום‬
‫שבו אלוהים בחר להעיר אותנו.‬
‫אני מנחה את קו התפילה‬ ‫בכל בוקר, משני עד שישי.‬
‫כרגע יש לנו כ-67 אנשים שמתחברים.‬
‫אני מאמינה שהחובה שלי אחרי מותו של בני‬
‫היא לעזור לאחרים‬
‫שחוו נסיבות ומצבים דומים.‬
‫לעזור לאחרים להבין שהחיים ממשיכים.‬
‫אבל אלוהים הוא תמיד המפלט שלנו.‬
‫הוא תמיד הכוח שלנו.‬
‫הכעס שהיה לי השתנה.‬
‫כן. אנו מודים לאלוהים…‬
‫כנוצריה, עליי לסלוח.‬
‫זה לקח זמן, זה לקח הרבה זמן,‬
‫אבל אני יכולה לומר לך בכנות שסלחתי לו.‬
‫סלחתי לו.‬
‫אני לא תומכת בעונש מוות.‬
‫אין לו כל תכלית ולא מרוויחים ממנו שום דבר.‬
‫אם הוא היה מוצא להורג,‬ ‫לא היה לו זמן להרגיש חרטה.‬
‫אני רוצה שהוא יחשוב על זה.‬
‫אני רוצה שגארי בלאק יבלה את שארית חייו‬
‫בהסתכלות על פניו של ג'ייסון ג'ונסון.‬
‫- ארבעה חודשים לאחר הריאיון הראשון שלו, -‬
‫- גארי בלאק הסכים לענות על שאלות נוספות -‬
‫עברתי התקף לב קטן,‬ ‫הלכתי לג'פרסון סיטי בגלל שבץ,‬
‫פשוט שורד.‬
‫קיבלתי סוג של תרופה שמדללת את הדם שלי‬
‫כדי שלא אקבל שבץ נוסף,‬
‫והתוצאה היא שאני נחבל בקלות סביב העיניים.‬
‫הם אומרים שהם עוקבים אחרי זה ושזה בשליטה.‬
‫אני לא יודע.‬
‫- בניגוד לכך, רישומי בית הסוהר מאשרים -‬
‫- שבלאק היה מעורב בקטטה עם אסיר אחר -‬
‫זה היה צריך להיות רצח מדרגה שנייה.‬
‫ג'ייסון ג'ונסון יצא מהטנדר לגמרי.‬
‫הוא הכה אותי עם בקבוק,‬ ‫ודקרתי אותו בצד הצוואר,‬
‫מהר, בזריזות.‬
‫בדיוק כמו שהוא הכה אותי,‬ ‫דקרתי אותו. זה נגמר.‬
‫בשום אופן זה לא יכול להיחשב כקטטת רחוב.‬
‫העדות של עד הראייה וכל מה שאספנו‬
‫מציעים שגארי בלאק‬
‫עצר ליד ג'ייסון ג'ונסון‬
‫כשהוא ישב ברכבו,‬
‫יצא, שלף סכין,‬ ‫ודקר את ג'ייסון ג'ונסון בגרון.‬
‫זה רצח מדרגה ראשונה. זה רצח בכוונה תחילה.‬
‫לא מזיז לי מה הוא אומר.‬
‫אני מאמין שעשיתי את הדבר הנכון.‬
‫בעיניי מצלמת האבטחה מראה שגבר שחור‬
‫יצר מגע מיני עם המפשעה שלו‬ ‫בתחת של אישה לבנה,‬
‫וכל מה שקרה אחרי זה הוא לגיטימי.‬
‫רציתי להרוג אותו ברגע שהטנדר הזה‬ ‫עצר בפינת רחוב חמש וג'ופלין.‬
‫ידעתי שהוא לא יכול לברוח. זה היה‬ ‫נגד התנועה. ידעתי שהוא לא יכול להתקדם.‬
‫"עכשיו, זה אני ואתה.‬
‫"אתה רוצה לראות כמה אתה קשוח,‬ ‫כמה אתה גדול? בוא נראה.‬
‫"בוא נראה אם אתה באמת‬ ‫רוצה לשחק במשחק האמיתי."‬
‫באותו רגע, ידעתי שהוא מת,‬
‫והוא מת.‬
‫אתה גזען?‬
‫בהחלט.‬
‫אני בהחלט גזען.‬
‫גדלתי ב"קלאן". גדלתי סביבו.‬
‫גארי בלאק ייחודי בזלזול שלו בבני אדם‬
‫וביחס שלו לבני אדם.‬
‫להחזיק אותו בכלא במאסר עולם ללא חנינה,‬ ‫עונש שהרבה אנשים מגדירים כראוי‬
‫בניגוד לעונש מוות,‬
‫לא מונע ממנו להיות אלים.‬
‫הרבה פעמים חשבתי, "מה עושים‬ ‫עם אדם כמו גארי בלאק?"‬
‫אני יושב פה ועולה כסף למדינת מיזורי.‬ ‫זה מה שאני עושה עם עצמי.‬
‫אני יושב כאן ועולה לכל מדינת מיזורי‬
‫כל אגורה שאוכל לקבל עד סוף חיי.‬
‫למות, אפילו כשאמות, אתם תשלמו עליי.‬
‫תרגום כתוביות: מאיה קציר‬